پان امریکا ساغلیق تشکیلاتی (پاهو) "کووید-19" اپیدمیسی‌نین اوچونجو ایلینه گیرمک اوزره اولان امریکا قاره سینده  یولوخما‌لارین آرتماسی ایله باغلی خبردارلیق ائدیب.
PAHO-دان وئریلن آچیقلامادا امریکا-نین تأثیری ایله قوزیی امریکادا "کووید-19" یولوخما حال‌لاری‌نین آرتماغا داوام ائتدیگینه دقت چکیلیب.
آچیقلامادا "اومیکرون" واریانتی‌نین ایندییه‌دک آرژانتین، برزیل، کلمبیا، شیلی، اکوادور، پرو، پاناما، کاستاریکا، مکزیکا، پورتو ریکو، امریکا و کانادا دا داخیل اولماقلا 19 اؤلکه و بؤلگه‌ده آشکار ائدیلدیگی بیلدیریلیب.
آچیقلامادا امریکا قاره سینده "کووید-19" یولوخما حال‌لاری‌نین سایی‌نین 100 میلیونو کئچدیگی، قاره ‌نین 100 میلیون‌دان چوخ یولوخما و 2،4 میلیون اؤلومله دونیادا "کووید-19"-دان ان چوخ تأثیرلنن بؤلگه اولماغا داوام ائتدیگی وورغولانیب.
خسته‌لیک‌لرین تخمینن یاری‌سی‌نین (46،2 میلیون) و اؤلوم‌لرین 62 فایزی‌نین (1،55 میلیون) لاتین امریکاسیندا اولدوغو ایفاده ائدیلن آچیقلامادا قاره ده سون بیر نئچه گون عرضینده بیر نئچه هفته ایله موقاییسه‌ده 6 فایز آرتیملا 1 میلیون‌دان چوخ یئنی "کووید-19" فاکتی‌نین آشکارلاندیغی بیلدیریلیب.
آچیقلامادا قاره ده آشی برابرسیزلیگی‌نین داوام ائتدیگی و بیر چوخ اؤلکه‌نین ایلین سونونا قدر 40 فایزلیک آشی هدفینه چاتما احتیمالی‌نین آشاغی اولدوغو معلوماتی دا پایلاشیلیب.
